Catarroja llança ‘Hivern Jove’ la seua proposta formativa i d'oci jove
02 febr. 2023

Coincidint amb l’inici del mes de febrer s’ha obert el període d'inscripció per a les activitats que componen la programació Hivern Jove 2023, el programa d'activitats gratuïtes destinat a la població juvenil, des de primer de l'ESO fins als 30 anys, que estiga empadronada a Catarroja o que estudie en algun dels centres educatius de la localitat. La regidoria de Joventut continua, d'aquesta manera, apostant per consolidar la participació de la població juvenil donant resposta en la seua programació a les necessitats formatives i d'oci de la joventut del poble.

“El programa Hivern Jove d'enguany torna a reunir algunes de les activitats més demandades per la població del nostre municipi. Continuem adaptant el nostre programa a les seues necessitats, peticions i a les circumstàncies actuals, tractant de conjugar les seues inquietuds fomatives en idiomes o professions amb les activitats d'oci saludable més demandades”, explica Lorena Silvent, vicealcaldessa de Catarroja.

En el programa d'enguany repetim un dels cursos més demandats com és el de monitor de menjadors escolars, una formació que està destinada a la població entre els 16 i els 30 anys. També destaca, a nivell educatiu el Curas de Monitor de Temps lliure. Aquestes dos opcions són una bona oportunitat per introduir-se en el món laboral.

En l'apartat d'oci, les eixides en grup tornen a ser les protagonistes. Una nit de diversió a la bolera o un nou Joc d’Escape Room encapçalen les opcions més vinculades a l’oci urbà. D’altra banda també san preparat dos eixides vinculades amb la natura, com una visita guiada al Tancat de la Pipa o una ruta de senderisme a Bocairent.

D’altra banda, es recupera la celebració de Carnestoltes amb una gran festa oberta a tota la población el dia 24 de febrer amb eixida a l’Espai Clara Campoamor i arribada al Parc de Paluzie. Previament s’ha programat un taller de maquillatge precarnestoltes per a pujar de nivell les disfresses.

Finalment, dins de la programació està inclòs per una banda, un Taller de Faller, on s’explicarà tot el procés creatiu dins d’un espai de creació fallera i després construiràn el seu propi ninot que podran endur-se a casa. D’altra banda, l’esport urbà també será el protagonista amb una màsterclass d’slackline i una altra de kangoo jump.

Totes les activitats requereixen inscripció prèvia, la qual es realitzarà de manera telemàtica a través de la pàgina web de l'Ajuntament punxant en el bàner de Hivern Jove, seleccionant l'activitat que es desitge i emplenant el formulari que apareix a continuació. Les places són limitades i s'atorgaran per rigorós ordre d'inscripció.